Í skýrslunni er staðfest það sem LL hefur verið að halda fram undanfarin misseri um m.a. ástand löggæslumála , fjárskort , manneklu , álag sem og veikindi og slys á lögreglumönnum en um það má m.a. lesa á bls. 4 í skýrslunni þar sem byggt er á svörum lögregluliðanna í landinu við spurningum sem lagðar voru fyrir þau við gerð skýrslunnar : „  Skipulögðum brotahópum hefur vaxið ásmegin .  Nýir brotahópar hafa myndast .  Framboð sterkra fíkniefna er mikið .  Framboð kannabisefna er mikið .  Framboð vændis hefur aukist mikið og það kann , í einhverjum tilvikum hið minnsta , að tengjast mansali og skipulagðri glæpastarfsemi .  Sterkur grunur er á vinnumansali .  Skortur á lögreglumönnum þ.m.t. rannsóknarlögreglumönnum .  Ekki fer fram nægileg frumkvæðisvinna vegna manneklu og fjárskorts .  Víða á landsbyggðinni verður þess ekki vart að skipulagðir hópar afbrotamanna hafi myndast en tengingar við slíka hópa eru til staðar .  Þjófnuðum , innbrotum og innbrotahrinum hefur almennt fækkað .  Verkefnum lögreglu hefur fjölgað .  Lögreglan glímir við aukið álag .  Fjarvist vegna veikinda og slysa hefur aukist . „ Í skýrslunni ( bls. 6 ) segir ennfremur um hið aukna álag á lögreglunna , sem skýrslan staðfestir : „ Eftir því sem skipulögð glæpastarfsemi eykst og verður alvarlegri hefur hún meiri áhrif á öryggisstigið í landinu . Álag á almenna löggæslu og rannsóknardeildir eykst auk þess sem slíkt kallar á stóraukna frumkvæðislöggæslu á sviði afbrotavarna . “ Og áfram nokkru síðar á sömu bls. : „ Lögreglunni hefur ekki verið gert kleift að fylgja eftir þróun og breytingum samfélagsins . Frumkvæðislöggæsla krefst mannafla og fjármuna til lengri tíma . Í stað þess að lögreglumönnum væri fjölgað til þess að efla frumkvæðislöggæslu á sviði afbrotavarna fækkaði lögreglumönnum stórlega frá árinu 2007 og draga þurfti úr starfsemi lögreglu á öllum sviðum . Þessi skortur á frumkvæðislöggæslu gerir það að verkum að lögreglan fylgir ekki nægilega vel samfélagsþróun og býr þannig ekki yfir nauðsynlegri getu til að takast á við breytingar sem fylgja t.a.m. alþjóðavæðingu og skipulagðri glæpastarfsemi þvert yfir landamæri . “ Af ofangreindu , sem og lestri skýrslunnar allrar má sjá að þau orð sem LL hefur haft uppi um stöðu lögreglunnar undanfarin misseri hafa í öllum tilfellum reynst rétt og er það í raun dapurlegt til þess að hugsa að stjórnvöld hafi virt þau aðvörunarorð að vettugi ár eftir ár og í stað þess að fjölga lögreglumönnum , auka við fjárveitingar til löggæslu og leiðrétta launakjör stéttarinnar þ.a. lögreglumenn haldist í störfum sínum þrátt fyrir uppgang í efnahagslífi þjóðarinnar , skuli vera kosið að fara í þveröfuga átt . Tölfræði o.fl. upplýsingar sem styðja við orð LL í þessum efnum , undanfarin ár , má m.a. lesa í þessum fréttum á vef LL :